Ǹnə́m mod ńgɔ̄ wábu məfəg; Ǹtondôbə énye a və́ eyalán. 2Mod ósə a tsog hə nâ a wulu tə́tə̄Iə́, hədá Ǹtondôbə ńnye a sóŋ mīńnə̄m mí bod. 3Váá Ńtondôbə bisíé bíe, eyɔ̌ŋ te miǹtsogán míé myáyi vú. 4Ǹtondôbə a ngákom dzóm ésə ású ńgūmā ńtsogán ziŋ[1], tɔ m̀bə̂ mod, a ngákom nyé ású ámǒs ámalá. 5Ǹtondôbə a víni ǹnə́m məbún, wayi bí éndə̄gə́lə́ təge selan. 6Evǔs yâdzuban ai amvóé ai m̀bəmbə ǹnə́m mvam, wɔ̌ŋ Ńtondôbə wâbɔ nâ ó sáála abé. 7Ngə́ Ńtondôbə a nə kíŋ ai mim̀bɔán mí mod, a man nyé kom tɔ ai miǹzízíŋ míé. 8Bǎn mân abɔ́d ású ḿfúbán ésíé bə́ nə́ ai m̀fí a lodo bod bə́ mân bə̄nén ású ésíé míńkɔ́d. 9Ǹnə́m mod wâbindi məzěn móé, hədá, Ǹtondôbə énye a yə́m nye məkǒl á sí. 10Ebúg édzóe é nə̄ á biyé bí anyu bí ńkúkúmá, ǎ vǔs kig éyɔŋ a tsíg ńtól. 11Ǹtondôbə énye a nə́ ai m̀bə̂ dzam ai mińlod mí nə́ sósōō, énye a kad ḿból báyəan bəlan ai miǹlod. 12Ábɔ̄ ábē lə́ nə̄ é dzóm mīńkúkúmá myávíni ǹnə́m[2], amú étɔá ńkúkúmá yāwōn ai sósōō.